Page:Scotland's skaith, or, The history o' Will and Jean.pdf/23

 23 Entering now, in transports mingle Mither fond, and happy wean, Smiling round a canty ingle, Bleazing on a clean hearth-stane. " Soldier, welcome !--come---be cheery,--- Here ye’se rest, and tak your bed... Fairt-waes me! ye seem, and weary, Pale's your check, sae lately red!" Chang'd I am (sign d Willie till her ;) Chang'd nae doubt, as chang'd can be ! Yet, alas! does JEANIE MILLER Nought o' WILLIE GAIRLACE see? Hae ye mark't the dews o' morning, Glittering in the sunny ray, Quickly fa' whan without warning Rough blasts cam, and shook the spray. Hae ye seen the bird fast fleeing Drap, whan piere'd by death air fleet? Then, see Jean, wi' colour dieing Senseless drap at Willie's feet! After three lang years affliction (A' their waes now hush'd to rest), Jean, ance mair, in fond affection, Clasps her Willie to her breast. Tells him a' her sad-sad sufferings ! How she wander'd, starving poor, Gleaning Pity's scanting offerings Wi' three bairns frae door to door! How she serv'd, and toil'd, and fever'd; Lost her health, and syne her bread; How that grief, when scarce recover'd, Took her brain, and turn'd her head! How she wander'd round the county Mony a live-lang night her lane